Jamila Gavin

Jamila Gavin (født 9. august 1941 i Mussoorie, India) er en indisk-britisk barnebokforfatter, bosatt i Stroud, Gloucestershirebritishcouncil.org  forfatterpresentasjon. Hun har skrevet flere bøker om indisk-britisk historie og mottok Whitbread Awards i 2000 for boka Coram boycostabookawards.com  .  

 Liv 

Hun har indisk far og britisk mor, og har bodd permanent i England siden 1953. Hun flyttet første gang til England i 1946 sammen med moren og broren, på grunn av politisk uro i India. Før hun ble forfatter arbeidet hun med kunst og musikk i BBC.Julia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9  

Selvbiografien Out of India, an Anglo-Indian childhood (1997) kom i utvidet utgave i 2007: Out of India, Walking On My Hands. Samtaleboka An Interview With Jamila Gavin utkom i 2002. 

 Bøker 
Debutboka The Magic Orange Tree and Other Stories (1979) er en samling av ni noveller som skildrer barn med ulik etnisk bakgrunn, blant annet pakistansk, kypriotisk og ghanesisk. 

Ungdomsboka The Wheel Of Surya (1992) er den første i en trilogi som foregår under delingen av Britisk India i 1947, og i årene etter. Fortsettelsene er The Eye of the Horse (1994) og The Track of the Wind (1997). Alle tre bøkene ble nominert til Guardian Children's Fiction Prize. 

Barneboka Coram boy (2000) foregår i 1750-årene, og skildrer rømte slaver, overklasse, uekte barn og barnehjemJamila Gavin. «Coram Boy as history». I: Children's literature : classic texts and contemporary trends. Redigert av Heather Montgomery og Nicola J. Watson. Palgrave Macmillan, 2009. ISBN 978-0-230-22714-9. Romanen er dramatisert, og oppført på Royal National Theatre i 2006 og 2007, og på Broadway i 2007. Grandpa Chatterji (1993) er en familiekomedie om en indisk-britisk familie; den er den første i en trilogi. Serien ble filmet for tv i 1997. 

På norsk finnes eventyrantologien Våre beste eventyr, fra hele verden (Damm, 1997)ISBN 82-517-8995-8.

 Referanser 

 Eksterne lenker 


Kategori:Engelske barnebokforfattere
Kategori:Personer fra distriktet Stroud
Kategori:Personer fra Dehradun District i Uttarakhand